         Oсновна школа 

„Миодраг Миловановић - Луне“

               Каран

Број: 08-0802-11
Датум: 11.03.2010. године
На основу чл. 41. и 57. став 1.  тачка 1) Закона о основама система образовања и васпитања (“Службени гласник РС”, број 72/09), Школски одбор Основне школе “Миодраг Миловановић-Луне” у Карану на седници одржаној 11.03. 2010. године донео је

П Р А В И Л Н И К

О УНУТРАШЊОЈ ОРГАНИЗАЦИЈИ РАДА ШКОЛЕ

I. ОСНОВНЕ ОДРЕДБЕ

Члан 1.

Правилником о унутрашњој организацији рада Основне школе “Миодраг Миловановић - Луне” у Карану (у даљем тексту: Правилник) уређује се унутрашња организација рада Основне школе “Миодраг Миловановић-Луне(у даљем тексту: Школа).

Члан 2.

Одредбама Правилника уређује се унутрашња организација рада матичне школе и издвојених одељења Школе.

II. ОРГАНИЗАЦИЈА РАДА ШКОЛЕ

Члан 3.

Школа обавља делатност образовања и васпитања у седишту у Карану, адреса: 31204 Каран (у даљем тексту: матична школа), и у издвојеним одељењима:

1) у ИО Луново Село,

2) у ИО Рибашевина, и

3) у ИО Трнава
У згради матичне школе налазе се канцеларије директора, секретара и шефа рачуноводства, и психолога Школе.

У згради матичне школе налазе се и школска библиотека и архива Школе, а у ИО Луново Село и ИО Рибашевина школска библиотека.
Члан 4.

Радом Школе руководи директор Школе (у даљем тексту: директор).
Члан 5.

Образовно-васпитна делатност у Школи се обавља у оквиру петодневне радне недеље, од понедељка до петка, а суботом и недељом у складу са школским календаром и плановима и програмима Школе.

Пратећи послови (административно-финансијски и помоћно-технички послови) обављају се у оквиру петодневне радне недеље.

Од правила из става 2. овог члана одступа се ако то захтевају потребе рада Школе, а нарочито потребе образовно-васпитне делатности.

Члан 6.

Образовно-васпитна делатност у матичној  школи и издвојеним одељењима обавља се у једној смени.

У матичној школи и у ИО Рибашевина и ИО Трнава смена почиње рад у 08,15 часова, а у ИО Луново Село смена почиње у 08,00 часова.

Дежурни наставник у Школу долази 30 минута пре почетка наставе у смени.

Пре почетка смене могу се заказивати предчаси, у складу са распоредом часова.

Члан 7.

Ученици имају велики одмор и мале одморе.

Велики одмор траје 25 минута и ученици га користе после другог часа.

Мали одмори трају по пет минута и ученици их користе између часова.

Члан 8.

Запослени у Школи имају право на одмор у току дневног рада у складу са За​коном о раду и колективним уговором, а користе га по распореду који утврди директор.

Члан 9.

Директор, секретар и шеф рачуноводства, у оквиру осмочасовног радног времена, раде од 07,00 часова до 15,00 часова.
Члан 10.

Психолог Школе ради од 08,00 часова до краја наставе у смени. 
Члан 11.

Библиотекар Школе ради  од 08,00 часова до 14,00 часова.

Члан 12.

Помоћно-техничко особље у матичној школи и издвојеним одељењима ради од 06,30 часова до 14,30 часова.
III. ЗАВРШНЕ ОДРЕДБЕ

Члан 13.

Правилник ступа на снагу осмог дана од дана објављивања на огласној табли Школе.

Председник школског одбора:

__________________________

Правилник је заведен под деловодним бројем 08-0802-11, од 11.03.2010. године, објављен је на огласној табли Школе дана 12.03. 2010. године, а ступио је на снагу дана 20.03. 2010. године.
Секретар Школе:

________________________
